paragraph_text: Rušnik (ukr. i rus. рушник, rušnik; bjelorus. ручнiк, ručnik) je tradicinalni ukrajinski ručnik koji se danas osim kod Ukrajinaca susreće i kod drugih istočnoslavenskih naroda, posebno Bjelorusa. Sadrži elemente ukrajinskog tradicionalnog znakovlja ili simbola. Često se koristi u ceremonijalnim zbivanjima poput blagdanskih i svadbenih svečanosti, ali i prilikom pogreba i drugih značajnih događanja. Često se koriste u znak dobrodošlice, zajedno s kruhom i solju koji se nude pristiglom gostu.